གདོན་བཤལ་རྡོ་རྗེ་ཕ་ལམ་བཞུགས་སོ།།
ན་མོ་བཛྲ་གུ་ཎ་ཡེ། མཁའ་ཁྱབ་ཁྲོ་ཚོགས་( ཀྱི་) སྤྲིན་ཕུང་འཁྲིགས། ཧཱུཾ་
ཕཊ་ང་རོ་འབྲུག་སྟོང་སྒྲོག། རྡོ་རྗེའི་མེ་ཆར་དྲག་ཕོབ་སྟེ།། དགྲ་བགེགས་ཐལ་བར་
རློག་མཛད་རྒྱལ། སྙིགས་དུས་སྐྱེ་བོ་བསོད་་ནམས་དམན།། ཕལ་ཆེར་གདོན་གྱིས་
སྲོག་འཕྲོག་ཕྱིར།། གདོན་འཇོམས་རྡོ་རྗེ་ཕ་ལམ་ནི༎། དམ་པའི་ཐུགས་ཀྱི་བཅུད་ཅུང་
བྲིས།། འདི་ལ་གཉིས་ཏེ་རྒྱུད་རིམ་དང་།། དེ་ལས་བྱུང་བའི་ཞལ་གདམས་སོ།།
དང་པོ་རྒྱལ་བ་ཀུན་འདུས་བཙོ[ གཙོ]།། ཨོ་རྒྱན་པདྨ་འབྱུང་གནས་ཀྱི།།
སྙིགས་དུས་འགྲོ་ལ་བ
།་ལ་བརྩེ་བ་མཛད། དེ་ལ་མཁའ་འགྲོ་མཚོ་རྒྱལ་གྱིས།། གསེར་གྱི་
མཎྜལ་ཕུལ་ནས་ཞུས།། སྨོན་ལམ་དང་བཅས་གཏེར་དུ་སྦས།། རིག་འཛིན་རྒོད་ལྡེམ་
ཅན་གྱིས་ཐོན།། སྲས་མཆོག་རིག་འཛིན་ཆེ་ལ་གནང་།། དེ་ཡིས་རི་ཁྲིད་[ ཁྲོད]
རས་ཆེན་ལ།། དེ་ཡིས་བྱ་བཏང་འཁྲུལ་སྤོང་ལ།། དེ་ཡིས་དཀོན་མཆོག་ལྷུན་གྲུབ་ལ།།
དེ་ཡིས་མཉམ་ཉིད་རྡོ་རྗེ་ལ།། རིམ་པར་བཀའ་རྒྱས་བཏབ་ནས་གནང།། དཔག་
མེད་འགྲོ་ཕན་འགྲུབ་ངེས་པར།། ཐུན་མོངས་མ་ཡིན་ཚིག་བརྒྱུད་དོ།།
གདམས་པ་དངོས་ལ་སྤང་བླང་གཉིས།། སྤང་བྱ་ཟུངས་ཟད་མེ་དྲོད་ཉམས།།
རྨ་གསར་རླུང་ཅན་སྣུམ་པའོ།། བླང་བྱའི་རྟན་སྟན་[ བསྟེན¦ཡུལ་དེ་ལས་ལྡོག།
གདོན་གྱིས་རྣམ་པར་འཚེ་བ་ལའོ།། དེའི་ལག་ལེན་སྔོན་འགྲོ་དང་།། དངོས་གཞི་
རྗེས་དང་གསུམ་ཡིན་ནོ།།
སྔོན་འགྲོ་རིང་དང་ཉེ་བ་ལས། དང་པོ་དཀར་ཕྱོགས་རིམ་འགྲོ་[ གྲོ་
འབད།། འཆི་བའི་སྲོག་བསླུ་ཚེ་ཐར་བཏང༌།། དགེ་འདུན་བསྙེད་[ བསྙེན] བཀུར་
གསུང་རབས་སྒྲོག ལམ་ཕྲང་བཅོས་ཤིང་ས་ཙྪ་གདབ།། མདོས་གླུད་ཆུ་གཏོར་སྤོང་

༄༅ །པོད་དང་པོ།
417
ཐག་གཏོང་།། དེ་དག་མ་གྲུབ་གང་འབྱོར་ཡོན།། གང་མོས་བླ་མ་བཟང་ལ་དབུལ།།
སེམས་བསྐྱེད་སྡོམ་པ་བླང་བ་དང་།། ཀུ་སུ་ལུའི་ཚོགས་བསོག་བྱ།། ཉེ་བའི་སྔོན་འགྲོ་
ནད་པ་དེའི།། ནད་གཞི་ཚ་གྲང་ལྡན་འདུས་སོགས།། གང་ཡིན་བྱེར་སྡུད་འདྲིལ་བ་
བཤིག། ཞེན་པ་འགོག་ཅིང་གབ་པ་སློང།། ཁྲུས་དང་བསྐུ་མཉེ་ནན་ཏན་སོགས༎ རྩ་
ལྟོའི་སྦྱོངས་གཞན་སྤྱི་དང་འདྲ།། དེ་ནས་ཉ་སྟོང་ལ་སོགས་པ།། གདོན་ཚོགས་རྒྱུ་
བའི་དུས་ཀྱི་ཚེ། ནམ་མཁའི་མི་མཐོང་དབེན་པའི་ས།། བཙོན་བཟུང་ཞུད་སྐྱིལ་སྐྱེང་
ངོ་བླང་།། ཁྲེལ་གདའ་འམ་སྟོན་ངོ་བོ་ཙམ།། གདོན་ཚོགས་སྤྱིར་ཡང་སྡུ[ རྫུ] འཕྲུལ་
ཆེ། དང་པོ་མེད་ན་གབ་ཅིང་བྲོས། སླར་གདོན་བཅོས་ཐབས་མེད་པར་འགྱུར།།
ཞུད་སྣ་མ་སྐྱིལ་གདོན་འཁྲུག་འཐོར།། སྐྱུག་ཅིང་གཉེན་པོ་ཐོག་མི་ཕེབས།། སྐྱེང་ངོ་
མ་བླང་གཡག་རྒོད་ནི།། བདས་པ་གྱང་ལ་ཐུག་པའམ།། རྐུན་མས་སྐྱེངས་པས་མིད་
[ མི]གསོད་མཚུངས།། གདོན་ཕྲན་ལ་ལ་ངོ་དྷར་བས།། ཁྲེས་བད་ས་ཙམ་གྱིས་འགྲོ་
བ་ཡོད།། ལ་ལ་འགྲོ་བར་རྩོམ་པ་ལ། བཙོན་འཛིན་རྟེན་འབྲེལ་གྱིས་བསྲུངས་པས།།
སྒོ་ཕྱེ་ལམ་རྟོན་[ སྟོན] གཅེས་པར་གདམས།། གདོན་ཆེན་གཞན་གྱིས་མ་ཐུབ་ན།།
ཀུན་ཐུབ་རྡོ་སྡེ་ཕ་ལམ་རྒྱབ་པོ།།
དང་པོ་ཕོ་ཤིང་སྟག་པ་དང༌།། མོ་ཤིང་གླང་མ་སྤེལ་མ་ལ།། ནད་པའི་མལ་
དང་ལྡང་འདུག་ཉལ།། བདེར་ཤོང་གུར་ཁང་ཟླུམ་པོར་ཕུག། རེ་མིག་དྲ་བའི་མིག་
འདྲ་བྱ།། ཚོན་བསྐུད་སྣ་ལྔའི་འཇའ་ཁྱིམ་བསྲེ།། དྲ་མིག་སྐྱེར་ནག་བླ་བའི་ཤིང་།།
ཚེར་ནག་དུག་ཤིང་གཙུག་པར་བྱ།། གྲ་མ་ཉ་སྲིད་རྙེད་ན་རབ།། གཞན་ཡང་ཤིང་སྣ་
ཚོགས་ཚད་ལ།། དུག་སྣ་ཁྲག་སྣ་བྱུགས་ལ་གཙུག། དེ་ཡི་ནང་གི་དགུང་མཐོངས་ལ།
རིང་བསྲེལ་སྒང་མཐུངས་རྨ་བྱའི་མདོངས།། དཀར་ཁྲ་མེན་དང་མེལ་ཆུང་གདགས།།
ཤར་དུ་སྫས་[ རྫས] འདི་རྣམས་སོ་སོར་མ་སྙེད་[ རྙེད]པའི་མར་ཁུ་ལ་གཞི་བྱས་ལ་གཞན་གང་སྙེད་[ ཆེད་]
ཁ་ཚར་དུ་གདབ་པར་བྱའོ་སྤུང་དཀར་མར་མེ་བཞག། ལྷོར་ཡུང་ནག་ནུབ་ཞུན་ཆེན།། བྱང་
དུ་རྩི་མར་མར་མེ་བཏང༌།། དེའི་སྡོང་རས་བསེབ་「 གསེབ]ཏུ་ཡང།། སྦྱོངས་སྨན་ཕྱེ་

418
༄༅ །།དྱེ་བ་རིང་བསྲེལ་པོད་གསུམ་མ།
མ་དུམ་རེ་བསྲེ། སྦྱོངས་དེ་མ་དག་བར་དུ་ནི།། མར་མེ་རྒྱུན་ཆད་མེད་ན་བཟང་།།
གུར་གྱི་ཕྱི་རོལ་ཕྱོགས་བཞི་རུ།། མདའ་དར་དཀར་སེར་དམར་ལྗང་བཞི།། རལ་གྲི་མེ་
ལོང་མདུང་བཅས་བཞག། མཐོངས་ཁུང་རེ་ལ་མིག་མངས་གདབ།། གུར་ནང་དར་
ཕྱར་ནག་པོའི་སྟེང་།། སྟག་གཟིག་དོམ་དྲེད་ལ་སོགས་པ།། གཅན་གཟན་ལྤགས་
བུར་[ པགས་པར ] འདུག་བྱས་ཏེ།། ནད་གདོན་འཐུར་[ ཐུར]དུ་འཁྲུ་བར་
བསམ།། དེས་ནི་གདོན་རྣམས་བཙོན་དུ་བཟུང།། རྟེན་འབྲེལ་སྫས་「[ རྫས ] ཀྱི་ཆེ་
ཁྱད་ཡིན།།
གཉིས་པ་རྟ་ནག་ཁྱི་ནག་ཁྲག། ཕག་ནག་ཁྲག་དང་མངལ་གྱི་ཁྲག། རྒྱ་ཚིལ་
མི་ཚིལ་ཕག་གི་བྲུན།། རྟ་བོན་མུ་ཟི་གུ་གུལ་ནག། ལོ་བརྒྱད་ཆུང་[ ཆུ] དང་སྦྱར་བ་
ཡིས།། ཐིག་ལེ་གནས་གསུམ་བུ་ག་དགུ། སྙིང་ཁ་ལྟེ་བ་མཆན་འོག་ཏུ།། བྱུགས་པས་
ཞུད་སྣ་སྐྱིལ་བར་བསྲུངས[ གསུངས]༎
གསུམ་པ་ཆ་གསུམ་གཏོ་ང་མ་བཏང་།། བརྒྱ་རྩ་ལན་ཆགས་གླུད་བཅས་སྦྱིན།།
དེ་ཡིས་གདོན་སྐྱེངས་ངོ་ཡང་བླང་།།
བཞི་བ་བགེགས་གཏོར་གཅིག་བཏང་ལ།། དེ་རྗེས་བདེན་ཚིག་ཆོས་བཤད་
བྱ།། ཐོག་མ་མེད་ནས་ད་ལྟའི་བར།། ཕ་མར་མ་གྱུར་གཅིག་ཀྱང་མེད།། ཕ་མར་གྱུར་
ཚེ་བྱམས་པ་ཡི།། དྲིན་གྱིས་མ་སྐྱངས་སུ་ཞིག་ཡོད།། འདི་ལ་གནོད་ཅིང་འཚེ་བྱེད་
པའི།། འབྱུང་བོ་ངན་པ་ངོ་རེ་ཚ། ལས་ངན་འདྲེ་གདོན་ཁྲེལ་རེ་ཆུང༌།། ལུས་ངན་ཡི་
དྭགས་ཡི་རེ་མུག། གཞུང་ངན་གནོད་སེམས་གདོན་རེ་ཆུང་།། དེ་སོགས་གང་ཤེས་
ཁྲེལ་མང་གདག། གདོན་རིགས་ལ་ལ་འདིས་ཀྱང་འགྲོ།།
ལྔ་བ་གུར་གྱི་ལྷོ་སྒོ་ཕྱེ།། ཡི་དམ་ལྷར་གསལ་བཀའ་བསྒོ་བྱ།། གནོད་བྱེད་
གདོན་དང་བགེགས་ཚོགས་རྣམས།། ཚུར་ཉོན་བདེན་པའི་བཀའ་མ་བཅག། འདོད་
ཡོན་གང་འདོད་ལོངས་སྤྱོད་དང་།། ལན་ཆགས་མདོས་གླུད་གཏོར་མ་འདི།། སྔགས་
དང་ཕྱག་རྒྱས་བྱིན་གྱིས་བརླབས།། སོ་སོར་ཁྱེར་ལ་འདིར་མ་འདུག། རང་རང་ཡུལ་

༄༅ །པོད་དང་པོ།
419
དང་གནས་སུ་གདེངས།། གལ་ཏེ་མི་འགྲོ་འདུག་བྱེད་ན།། སྔས་[ རྫས]ཀྱི་ཁྲོ་ཆེན་
འབར་བ་ཡིས།། རྡུལ་ཕྲན་བཞིན་དུ་འཛོམས་པར་འགྱུར།། དེ་བས་ད་ལྟ་སོང་ཤིག་
བྱོས།། དེ་ནས་སྫས་[ རྫས] དུད་སྣ་རུ་བདུག། གདོན་བགེགས་ལ་བསྡིགས་པས་
འགྲོ།
དྲུག་པ་གདོན་སྦྱོངས་དངོས་ཡིན་ནོ།། དངོས་གཞི་རང་ཉིད་བསྲུང་བ་དང༌།།
སྫས་[རྫས]སྦྱར་བཏང་ཐབས་ལོག་ནོན་བཞི།།
དང་པོ་སྟོང་ཉིད་ལྟ་བའི་གདེངས།། ལྡན་ན་རབ་ཡིན་བསྐྱེད་རིམ་དང་།།
བཟླས་བརྗོད་བརྩོན་པ་འབྲིང་དུ་བཤད།། ཐ་མ་སྫས་「[ རྫས] ཀྱི་སྦྱོར་བ་ཡིས།། ཐུམ་
པོ་སྐེར་གདགས་སྣ་སྒོར་མནམ།། དྲི་ཆུ་སྦྱར་བཏང་སྒོ་དགུ་སྡོམ།། དུ་བ་དུས་གསུམ་
ལུས་ལ་བདུག། ཡུང་[ ཡུངས」འབྲུ་ཙམ་རེ་ནང་སྔ་བཟའ།། འདིས་ཀྱང་རང་ལ་
བཟློག་མི་འགྱུར།། ཡང་ན་རང་གཞན་བརྗེ་ནུས་པའི།། སྙིང་རྗེ་ལྡན་ན་བསྲུང་བའི་
མཆོག། བསྲུང་མེད་གཞན་གདོན་འཇོམས་བརྩོན་པ།། ཕྱེ་ལེབ་མེ་ལ་ལྕེབ་པ་འདྲ།།
དེ་ཕྱིར་རང་བསྲུངས་ཤིན་ཏུ་གཅེས།།
གཉིས་པ་སྫས་「 རྫས ] ཀྱི་སྦྱོར་སྡེ་ལ།། པདྨེ་དམར་ཁྲ་དུག་ཕྲལ་བ།། མགོ་
ལུས་ཚང་མ་ཉི་ཤུ་གཅིག། ནག་པོ་མ་ཉམས་སྦུགས་གསུམ་མོ།། རྒྱ་ཚྭ་ལུག་རིལ་
བཟང་ཙམ་གཅིག། སྡིག་སྲིན་མཚལ་དཀར་ཚ་ལ་དང་།། ཧ་ཤིག་ལྕམ་པའི་འབྲས་བུ་
རྣམས།། ཐུན་བཟང་རེ་རེ་ཆ་མཉམ་པག། རྒྱལ་པོ་ལྟ་བུའི་སྨན་སྣ་བརྒྱད།། དུག་བྱེད་
དུག་ཕྲལ་མཐེབ་ཆེན་ཙམ།། དན་རོག་དུག་ཕྲལ་རྡོག་པོ་ལྔ། ཨ་རུ་མཆུ་རིངས་
[རིང]མཆུ་བཟང་དགུ དགུན་སྟོད་ཐར་ནུ་བཟང་པོ་ནི།། བ་ཆུར་བསྡུས་པའི་ཁཎྜ་
ཡང༌།། མཐེབ་ཚིགས་བཟང་བའི་ཚད་ཙམ་རེ།། རེ་ལྕག་གཞོན་ནུ་མཐེབ་ཚིགས་
ཙམ།། ཆུ་རྩ་བཟང་པོ་ཞོ་ཚད་རེ།། སྒ་ཏིག་ནག་པོ་ཁྱོར་བ་གང་།། ལྕུམ་དཀར་རྩ་བ་
མཐེབ་ཚིགས་གཉིས།། བློན་པོ་ལྟ་བུའི་སྨན་བརྒྱད་ཡིན།། འདི་རྣམས་རྩ་[ རྩི]
བཞིན་ཞིབ་བཏགས་ལ།། ཀ་དན་དྲི་མ་མེད་པ་ཡི།། ཁུག་མར་བླུག་ལ་གངས་ཆུ་

420
༄༅།།བྱེ་བ་རིང་བསྲེལ་པོད་གསུམ་མ།།
དང་།། དགེ་སློང་ལོ་བརྒྱད་ཆུ་བསྲེས་པའི།། ནང་དུ་ཁུ་བ་ཐོན་པར་གཙོ་[ བཙོ] །།
དེ་ནས་ཁནྜ་ཚུལ་བཞིན་བྱ།། བཟང་པོ་དྲུག་ལ་སྲན་ཚད་་རེ།། བཙུན་མོ་ལྟ་བུའི་སྨན་
སྣ་དྲུག། ཆུ་སེར་སྨན་གསུམ་ཐུན་ཚད་རེ།། རྒྱལ་བུ་ལྟ་བུའི་སྨན་སྣ་གསུམ།། བསེ་ཞོ་
ནག་པོ་ཨ་ཀར་ནག། སྤུ་ནག་བོང་ནག་གུ་གུལ་ནག། ཤུ་དག་ནག་པོ་རྟ་བོན་ནག།
མུ་ཟི་ནག་པོ་སྡོམ་ནག་དང་།། སྡིག་ནག་སྦུར་བ་སྦལ་བ་ནག། ཉ་ནག་ཤ་སྟེ་བཅུ་
གསུམ་མོ།། ཁྱུང་ནག་བཅུ་གསུམ་དམག་མི་འབྲ། གྲི་ཁྲག་མངལ་ཁྲག་ཁྱི་ནག་ཁྲག།
རྟ་ནག་ཕག་ནག་ཁྲག་དང་ནི།། ཁྱུང་དམར་ལྔ་ནི་གོ་ཁྲབ་འདྲབྲ། དངུལ་ཆུ་མུ་ཟི་སྒོག་
གཅིག་མ།། ཤིང་ཀུན་རུ་རྟ་གླ་ནག་རྩི། གསེར་མདོག་ཆོས་སྨན་རྟ་བཟང་བརྒྱད།།
མི་ཁྱི་སྤྱང་ཀི་ཕག་གི་བྲུན།། རུས་སྦལ་ཤ་དང་པིར་གྱི་ཤ གཟའ་དུག་ནག་དང་ཀླུ་
དུག་ནག། སིནྡྷུ་ར་དང་ཉ་མཁྲིས་དང༌།། སྟག་ཤ་སེམས་ཅན་རྒྱའི་ཚིལ།། གཙོད་
ཁྲག་ཡུགས་སའི་དོར་རྟའི་གཞོབ།། ར་ལུག་གླང་ཐུབ་[ ཐུག] གླགས་[ རྨོངས] ཁའི་
བྲེ[ སྦྲེ]།། དེ་ཡི་ར་གཞོབ་རྟ་གསེབ་འདི་གསུམ་གཅིག་ཏུ་བརྩི་ཀྱི།། རྨིག་གཞོབ་ཏེ་ལོ་ནག་
པོའི་ཤ སྲེ་མོང་བྱ་རྒོད་པུ་ཤུད་ཤ། ཁྱུང་ཁྲ་ཉེར་བཞི་མཚོན་ཆ་འདྲ།། མེད་ཐབས་
མེད་པ་རྣོ་བའི་ངར།། གསང་བ་ཐོག་རྒོད་ཕ་ལམ་འདྲ། འདི་རྣམས་ནས་རློན་རེ་
རེའི་ཚག། ཀུན་དྲིལ་སྫས་[ རྫས] སྣ་དྲུག་བཅུ་དགུ། རེ་རེ་བཞིན་དུ་ཞིབ་པར་
བཏགས།། འདྲེས་པར་བསྲེས་ནས་སླར་ཡང་འཐག། དེ་ནས་ཆང་ཞིམ་སྙིང་[ ཉིང]
ཁུ་ཡིས།། འདམ་བཏགས་ཚད་དུ་ཕྱིན་པར་བྱ།། རིལ་བུ་སྲན་རློན་ཙམ་དུ་དྲིལ།།
རབ་གནས་མངའ་གསོལ་རྒྱས་པར་བྱ།། བཏང་ཐབས་ནད་ལ་བག་ཕེབས་པའི།།
དགོངས་ལྟོ་ཟ་[ ཟྭ]དང་གཡེར་ཆབ་དང་།། ལྕམ་པའི་ཚོད་མ་གཏང་བར་བྱ།། ནམ་
གུང་གུང་ཡོལ་ཐོ་རངས་དང་།། ནམ་ལངས་དུས་སུ་རིལ་བུ་ནི།། ནད་གདོན་སྟོབས་
( དང་) ལུས་ཟུང་[ ཟུངས〕སྦྱར།། གསུམ་ལྔ་བདུན་སོགས་རིམ་པས་བསྐྱེད།། གར་
ཆང་ཆུ་སྐོལ་གང་འོས་ཀྱིས།། སྨན་རྟ་རིག་པའི་མདའ་དང་སྦྱོར།། ལོག་ནོན་
[ གནོན] ལྟོར་རྩལ་[ སྩལ〕སྐྱུག་པ་ཟློག། འགྱིངས་པ་འདྲེན་དང་བསྐུལ་བའི་ལྕག།

༄༅ །པོད་དང་པོ།
421
སྦྱོངས་བྱེད་ལས་ལྔའི་གནད་བཞིན་ཡིན།། རྗེས་ནི་རྟགས་དང་དམ་ཚིག་བསྲུང་།།
ཡོན་དབུལ་ཕན་ཡོན་རྒྱས་བཏབ་ལྔ།།
དང་པོ་སྦྱོངས་ནི་ཐེབས་པའི་རྟགས།། རྩ་དང་ལྟོ་བའི་ལམ་གཉིས་ནས།།
སྦལ་ལྕོང་སྡིག་ཤིག་སྦྲུལ་དང་ཉ།། རྟ་བླ་འབུ་སྲིན་གྲོག་སྦུར་སོགས།། སྲོག་ཆགས་
དངོས་སུ་ཐོན་པ་དང་།། སྣོད་དུ་སྦྱོངས་རྣམས་བསགས་པ་ཡིས།། རི་མོའི་གཟུགས་
ལ་འཆར་བ་དང་།། ཉམས་དང་རྨི་ལམ་དག་ཏུ་ཡང་།། སྲོག་ཆགས་གསོད་བསད་
སྐྲད་འབྱུང་།། སེམས་རྩ་སྤྲོ་སིང་ལུས་ངག་ནི།། སྔར་བས་བདེ་འབོལ་གདོན་ཐོན་
རྟགས།། དེ་ལས་བཟློག་[ ལྡོག』ན་བསྐྱར་བར་བྱ།། སྣག་ཁྲག་དུད་ཁུ་སེར་སྨུག་ནག
ལྗང་སྔོ་བེ་སྣབས་སྣ་ཚོགས་འབྱུང༌།། གཅོད་ཁར་ཆུ་གཙང་བབས་པ་ནི།། ནད་
རྣམས་ཐོན་པའི་རྟགས་ཡིན་ནོ།།
རྟགས་རྣམས་མ་ལུས་སྨན་ཡུན་བསྲིངས།། བྱུང་ན་འབྲས་དང་ཚོད་ཁུ་དང༌།།
རྒྱ་ཚྭའི་ཐང་རྣམས་ཐབས་ཀྱིས་བཅད།། དམ་ཚིག་དེ་ལྟར་དཔྱ་ཚར་ནས།། ནད་
གདོན་མི་ལྡོག་གདེངས་འབྱུང་པར།། ལུས་ངག་ཡིད་ཀྱི་མི་དགེ་བཅུ། སྤང་ནས་དགེ་
བཅུའི་ལས་( ལ་)འབད།། སེམས་ཅན་ཀུན་ལ་བྱམས་པ་སྒོམ།། ཐུབ་ཅོད་ཀུན་ལ་
རབ་ཏུ་འཛེམ།། སྔར་གདོན་བྱ་བ་དགྲ་རུ་ལྟ།། སློབ་དཔོན་སངས་རྒྱས་དངོས་སུ་
སྒོམ།། དྲིན་ལན་མ་ཤིའི་བར་དུ་བསྲིངས།། དགེ་བ་ཡོན་གྱིས་མ་བསླུས་ན།། དེ་ཡི་
ཕན་ཡོན་མི་འབྱུང་བས།། རང་ཉིད་གང་དབང་ནོར་སྫས་[ རྫས]ཀྱིས།། བཞི་ཆ་
སློབ་དཔོན་དེ་ལ་ཕུལ།། ཤིན་ཏུ་ནོར་མེད་དབུལ་བ་ཡིས།། ལུས་ཀྱི་ཞབས་ཏོག་གང་
དག